โบรกเชียร์ “ซื้อ” BA เคาะเป้า 18 บ. คาด Q4 พลิกกำไร 310 ล้าน
โบรกคาด BA ไตรมาส 4/65 พลิกกำไร 310 ล้านบาท รับแรงหนุนจากเปิดประเทศ หนุนเดินทาง-รายได้ค่าตั๋วเพิ่ม พร้อมคาดปี 66 พลิกกำไร 918 ล้านบาท แนะนำ " ซื้อ" ราคาเป้าหมาย 18 บาท
โบรกคาด BA ไตรมาส 4/65 พลิกกำไร 310 ล้านบาท พร้อมคาดปี 66 พลิกกำไร 918 ล้านบาท แนะนำ " ซื้อ" ราคาเป้าหมาย 18 บาท
8 ก.พ. 2566

บริษัทหลักทรัพย์ ฟินันเซีย ไซรัส จำกัด (มหาชน) หรือ บล.ฟินันเซีย ไซรัส ระบุในบทวิเคราะห์ วันนี้ (8 ก.พ.66) เกี่ยวกับหุ้นบริษัท การบินกรุงเทพ จำกัด (มหาชน) หรือ BA โดยคาดว่าผลการดำเนินงานไตรมาส 4/65 พลิกมีกำไรปกติ 10 ล้านบาท และกำไรสุทธิ 310 ล้านบาท โดยหนุนจากการ Reopening ทำให้ปริมาณผู้โดยสารและค่าตั๋วเพิ่มขึ้น นอกจากนี้ยังได้แรงหนุนจากกำไรอัตราแลกเปลี่ยนหลังบาทแข็งค่า
นอกจากนี้คาดผลการดำเนินงานปี 65 จะมีผลขาดทุน 1.95 พันล้านบาท ขณะที่ปี 66 คาดพลิกมีกำไรแข็งแรง 918 ล้านบาท โดยหนุนจากธุรกิจสายการบินที่พลิกมีกำไร รวมถึงธุรกิจอื่นๆ ทั้งบริการ Ground Support, Catering, BAREIT และเงินปันผลจากบริษัท กรุงเทพดุสิตเวชการ จำกัด(มหาชน) หรือ BDMS และบริษัท บริการเชื้อเพลิงการบินกรุงเทพ จำกัด (มหาชน) หรือ BAFS
อย่างไรก็ตาม แนะนำ “ซื้อ” หุ้น BA ราคาเป้าหมาย 18 บาท ส่วนสัญญาณเทคนิคให้แนวรับ 14.20-14 บาท แนวต้าน 15-15.40 บาท